# Gwerzhav

Gwerzhav :
| Ar maerdi. ||
| Anv gallek (ofisiel) | Vertou |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Gwerzhav (pennlec'h) |
| Kod kumun | 44215 |
| Kod post | 44120 |
| Maer Amzer gefridi | Rodolphe Amailland 2020-2026 |
| Etrekumuniezh | Naoned Meurgêr |
| Bro velestradurel | Tolpad-kêrioù Naoned |
| Lec'hienn Web | www.vertou.fr |
| Poblañsouriezh ||
| Poblañs | 25 879 ann. (2020) |
| Stankter | 725 ann./km² |
| Douaroniezh ||
| Daveennoù lec'hiañ | 47° 10′ 08″ Norzh 1° 28′ 11″ Kornôg / 47.168889, -1.469722 |
| Uhelderioù | kreiz-kêr : 28,5 m bihanañ 1 m — brasañ 56 m |
| Gorread | 35,68 km² |
| Gwerzhav ||
| kemmañ |
Gwerzhav a zo ur gumun a Vreizh e Liger-Atlantel, e gevred ar vro.

## Douaroniezh

E Gevred Naoned emañ ar gumun, hag e Gwinieg Naoned. Emañ ar c'heiz-kêr e 7 km da hini Naoned.
Ar stêrioù Sevr ha Mewan a gember eno.

## Anv

* Erwan Vallerie ː Vertavum, 1199; Vertou, 1287, 1709

## Ardamezioù

En argant, e binenn c'heotet, ur flourdilizenn en aour war e c'hef, hebiaet a-zehoù gant ur flourdilizenn en glazur skoret gant ur vrizhenn erminig en sabel, a-gleiz gant ur vrizhenn erminig en sabel skoret gant ur flourdilizenn en glazur

## Istor

Dispac'h Gall: Krouet e voe kumun Gwerzhav e 1790 diwar ar barrez katolik. Lakaet e voe da benn Kanton Gwerzhav hag e Bann Klison. E 1800 e voe lakaet en Arondisamant Naoned.
XIX$^{vet}$ kantved: Krouet e voe kumun Kersoren e 1865 diwar lodennoù eus kumunioù Bignon, Pont-Marzhin ha Gwerzhav.
XX$^{vet}$ kantved:
* Brezel-bed kentañ
Mervel a reas 216 gwaz ag ar gumun abalamour d'ar brezel, da lavaret eo 3,93% eus he foblañs e 1911.
* Eil brezel-bed
D'an 20 a viz Eost 1940 e kouezhas ur c'harr-nij Heinkel 111 eus an aerlu alaman (Luftwaffe) e Gwerzhav; gloazet e voe e voe an daou nijour a oa en e vourzh; d'ar 17 a viz Meurzh 1941 e kouezhas un Heinkel 111 all; mervel a reas pevar nijour.

## Monumantoù ha traoù heverk

* Ar c'hastell.
* An iliz katolik.
* Kastell ar Portillon war ribl ar Sevr.
* Iliz katolik Sant Varzhin.
* Monumant ar re varv er vered, luc’hskeudenn. Dioueliet e voe d’an 23 a viz Here 1921.

## Emdroadur ar boblañs abaoe 1962

Niver a annezidi

## Melestradurezh

Emañ Gwerzhav e-barzh Naoned Meurgêr, ha Bro Gwinieg Naoned evit ar pezh a sell ouzh ar sevenadur hag ar glad.

## Armerzh

Abred eo bet oberiant ar gumun war an dachenn industriel. Un unvez treuzfurmiñ zo eus an embregerezh naonedat hollvrudet Biscuiterie nantaise.

## Brezhoneg

Ur gevredigezh da gas kentelioù d'an dud deuet ez eus bet e Gwerzhav, Kentelioù an Noz - Gwerzhav he anv.

## Tud

* Marzhin Gwerzhav, bet ganet tro 527 en Naoned, bet marvet tro 601 e Gwezhav, manac'h ha sant.
* Denis Cassard de la Pantière, selaouer ouzh Kambr ar C'hontoù Breizh e 1616 (Marvet en karg)
* Jacques de la Pantière, selaouer ouzh Kambr ar C'hontoù Breizh e 1646
* Armand Bazin de Bezons, abad Sant-Varzhin Gwerzhav e 1718
* Jean Le Bonnetier de la Bareille, reizher ouzh Kambr ar C'hontoù Breizh e 1720
* Robert Hersant (1920-1996), chevañsour ar wask ha politikour gall, ganet eno
* Philippe Gondet, c'hoarier mell-droad, marvet eno d'ar 21 a viz Genver 2018.

### Ardamezeg ar familhoù

| Alleaume, Aotrounez la Ramée | En glazur e gebrenn en aour, heuliet ouzh kab gant div rozenn en arc'hant, hag ouzh beg gant ur goulm ouzh kleiz en aour leinet gant ur steredenn ivez en aour |
| d'Arquistade, Darquistade Aotrounez la Maillardière | En argant e gebrenn en gul, heuliet gant teir melionenn c'heotet |
| l'Aubier, pe Laubier Aotrounez la Chaussée | En argant e deir grilh en sabel, an dornelloù bouklet ivez en sabel |
| d'Aussonvilliers, Aotrounez Navinaux | En glazur e lammell en aour heuliet gant peder steredenn ivez en aour |
| Armand Bazin de Bezons | En glazur e deir gurunenn dug en aour |
| Bellot, pe Belot Aotrounez la Placelière ha la Roulière | En argant e baun o rodal en geot, heuliet ouzh pep konk gant ur vrizhenn en sabel |
| Bonnetier Aotrounez la Bareille | En glazur e eor en argant, e zaou delfin en aour balirant ha lammellet |
| Guillaume de Carné provost Gwerzhav e 1532 | En aour e ziv dreustell en gul |
| Cassard Aotrounez la Pantière ha Lépan | En argant e leon en sabel, leinet gant div valafenn ivez en sabelSturienn ː Sans venin. [PPC] |
| Tissart Aotrounez Drouillay | Palefarzhet; ouzh 1 ha 4, en argant e deir dorzhell en gul; ouzh 2 ha 3, en argant e dreustell en glazur |

## Gevellerezh

Gevellet eo Gwerzhav gant Morges ( Suis) abaoe 1957.

## Pennad kar

* Kersoren.

## Liammoù diavaez

* Lec'hienn ofisiel Ti-Kêr Gwerzhav

## Levrlennadur

* Michel Froger & Michel Pressensé : Armorial des communes de Loire-Atlantique. 1996
* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn kumun Gwerzhav
* ↑ (fr)Cassini - EHESS - Fichenn Kersoren
* ↑ (fr)Les soldats de Loire Inférieure - Monumant ar re varv
* ↑ (fr)Pertes Luftwaffe
* ↑ (fr)Memorial Genweb
* ↑ (fr)Université de Lille